5.PAPELLO KAHUR.  Viljandimaalt Pärit leiutajat Karl Papellot tuleb meenutada tõepoolest kui tolleaegset Eesti Nokia autorit. Tema valmis konstrueeritud õhutõrjekahuri tulejuhtimisseade võimaldab lennukimüra järgi määrata viimase asukoha ja ennustab ka ette tolle liikumise trajektoori. Andmed edastatakse kahuri juhtseadmesse … Selline leiutis oli tolle aja kohta ennekuulmatu ! Tellimusi esitasid Briti- ja Rootsi kaitseministeeriumid ning USA armee. Viimaks  jäid asja uskuma ka Eesti oma Kaitseväe ametnikud ning võtsid relva kasutusele. Lisaks leiutas Papello ka "elektroonilise kõrva ", mis võimaldab suurtükipaugu järgi kindlaks määrata patarei asukoha. Rootslased esitasid Papello kahuri tellimuseks 4 eksemplari, mida siinsed pangad ei olnud nõus garanteerima. Selle tulemusel lahkus Papello 1932.aastal Eestist Saksamaale Carl Zeissi firmasse, kus temast sai tunnustatud insener. Karl Papello nimele kuulub üle 100 patendi.